wannaphong/clean_thaiwikipedia huggingface dataset:
# การโจมตีด้วยคำจากพจนานุกรม
ในเรื่องการวิเคราะห์รหัสลับและความมั่นคงคอมพิวเตอร์ การโจมตีด้วยคำจากพจนานุกรม  เป็นการค้นหาโดยใช้รายการอันเป็นเซตย่อยของรหัสผ่านที่เป็นไปได้ทั้งหมด เพื่อแฮ็กการเข้ารหัสลับหรือวิธีการพิสูจน์ตัวจริงของระบบ โดยบางครั้งต้องลองรหัสผ่านที่สืบเนื่องจากรายการเป็นพันๆ หรือเป็นล้านๆ ตัว
รายการรหัสผ่านหรือที่เรียกว่าพจนานุกรม มักจะได้จากการแฮ็กระบบต่างๆ ในอดีต

 เทคนิค 
การโจมตีนี้ใช้วิธีทดลองรหัสผ่านทั้งหมดจากรายการที่เตรียมไว้ก่อน
ดั้งเดิมมักใช้คำจากพจนานุกรม (ดังนั้น จึงได้ชื่อว่า การโจมตีด้วยพจนานุกรม)
แต่ปัจจุบันมักใช้รายการที่ใหญ่ยิ่งกว่านั้นมากจากอินเทอร์เน็ตโดยมีรหัสผ่านเป็นร้อยๆ ล้านที่ได้จากการแฮ็กระบบต่างๆ ในอดีต (เช่น รายการของ crackstation.net มีเกือบ)
มีโปรแกรมเจาะรหัสผ่านที่ใช้รายการเช่นนี้แล้วสร้างรหัสผ่านแปรรูปในรูปแบบที่ทำกันอย่างสามัญ เช่น การแทนอักษรด้วยตัวเลขที่มีรูปร่างคล้ายๆ กัน
โดยจะทดลองรูปแบบที่น่าจะมีโอกาสใช้มากที่สุดเท่านั้น

การโจมตีนี้มักได้ผลเพราะผู้ใช้มักเลือกรหัสผ่านสั้นๆ ที่เป็นคำธรรมดาๆ หรือเป็นรหัสผ่านที่สามัญ
หรือเป็นคำแปรรูปชนิดสามัญ เช่น เติมเลขหนึ่งตัวหรือเครื่องหมายวรรคตอน (เช่น . หรือ ,) หนึ่งตัวท้ายสุด
หรือมักได้ผลเพราะรหัสผ่านที่สร้างโดยวิธีสามัญมักจะรวมอยู่ในรายการ โดยเฉพาะเมื่อบวกกับรูปแบบต่างๆ ที่ซอฟต์แวร์สร้างให้

วิธีป้องกันที่ปลอดภัยกว่าก็คือการสร้างรหัสผ่านที่ยาวโดยสุ่ม มีตัวอักษร 15ตัวหรือยิ่งกว่านั้น หรือใช้พาสเฟรซที่มีคำหลายคำ โดยจะใช้โปรแกรมจัดการรหัสผ่านช่วยหรือจะพิมพ์เองก็ได้ 

 Rainbow table 
ในการเจาะรหัสผ่าน อาจแลกเปลี่ยนเวลากับพื้นที่โดยคำนวณค่าแฮชของคำในพจนานุกรมไว้ล่วงหน้า แล้วเก็บไว้ในฐานข้อมูลโดยใช้เป็นกุญแจ (unique key)
แม้จะใช้เวลาเตรียมตัวมากล่วงหน้าแต่ก็จะทำให้สามารถเจาะเอารหัสผ่านได้เร็วขึ้น 
ค่าใช้จ่ายสำหรับตัวเก็บข้อมูลก่อนหน้านี้เคยเป็นปัญหาแต่ปัจจุบันเป็นน้อยลงเพราะมีราคาถูก
วิธีนี้ได้ผลเป็นพิเศษเมื่อมีรหัสผ่านเป็นจำนวนมากที่ต้องการเจาะ 
ค่าคำนวณจะต้องสร้างเพียงครั้งเดียวและเมื่อเสร็จแล้ว ก็จะสามารถใช้ค่าแฮชที่ขโมยมาเพื่อดูรหัสผ่านได้ทันที
มีวิธีเพิ่มประสิทธิภาพให้มากขึ้นคือการใช้ rainbow table ซึ่งลดเนื้อที่แต่จะทำให้การสืบดูรหัสผ่านจากค่าแฮชใช้เวลามากกว่าเล็กน้อย 

การโจมตีโดย rainbow table เช่นนี้ สามารถป้องกันได้โดยการใช้ค่าซอลต์ (salt) ซึ่งเป็นค่าสุ่มที่รวมเข้ากับรหัสผ่านเพื่อคำนวณค่าแฮช ถ้าค่าซอลต์มีขนาดใหญ่พอ เช่น มีขนาด 32บิต ก็จะทำให้คำนวณค่าแฮชทั้งหมดล่วงหน้าไม่ได้
# อินเตอร์คูลเลอร์
thumb|อินเตอร์คูลเลอร์แบบอากาศสู่ของเหลวที่ติดตั้งด้านบน (ส่วนที่เป็นรูปลูกบาศก์สีเงิน) บนเครื่องยนต์เทอร์โบชาร์จ BMW S55

อินเตอร์คูลเลอร์ (Intercooler) คือเครื่องแลกเปลี่ยนความร้อนที่ใช้สำหรับระบายความร้อนของแก๊สหลังจากถูกอัดDictionary definitions: มักพบในเครื่องยนต์ที่มีเทอร์โบชาร์จเจอร์ แต่ก็ยังมีการใช้ในเครื่องอัดอากาศ เครื่องปรับอากาศ ระบบทำความเย็น และกังหันแก๊สอีกด้วย
# ไถจงบลูเวล
ไถจงบลูเวล เป็นสโมสรฟุตบอลหญิงของไต้หวันที่ตั้งอยู่ในไถจง สโมสรนี้ก่อตั้งขึ้นใน ค.ศ. 2014 โดยมีความเกี่ยวข้องกับมหาวิทยาลัยกีฬาแห่งชาติไต้หวัน ปัจจุบันทีมดังกล่าวกำลังแข่งในการแข่งหญิงระดับสูงสุดของประเทศ ซึ่งก็คือไถวานมู่หลานฟุตบอลลีก

 ผู้เล่น 

 ทีมปัจจุบัน 

 เกียรติประวัติ 
ประเภทการแข่งชนะฤดูกาลภายในประเทศไถวานมู่หลานฟุตบอลลีก52017, 2018, 2019, 2021, 2023มู่หลานลีกคัพ12021
# บุนขิม
บุนขิม (เสียชีวิต กุมภาพันธ์หรือมีนาคม ค.ศ. 258) มีชื่อในภาษาจีนกลางว่า เหวิน ชิน  ชื่อรอง จ้งรั่ว  เป็นขุนพลและขุนนางของรัฐวุยก๊กในยุคสามก๊กของจีน

 ประวัติ 
บุนขิมเป็นบุตรชายของเหวิน จี้ (文稷) ขุนพลผู้รับใช้โจโฉขุนศึกในช่วงปลายยุคราชวงศ์ฮั่นตะวันออก ในเดือนกันยายนหรือตุลาคม ค.ศ. 219 ระหว่างเหตุกบฏเว่ย์ เฝิ่ง (魏諷) บุนขิมมีส่วนเกี่ยวข้องกับกบฏและถูกจับขังคุก บุนขิมถูกโบยหลายร้อยครั้งและควรจะถูกประหารชีวิต แต่โจโฉไว้ชีวิตบุนขิมเพื่อเห็นแก่เหวิน จี้ผู้บิดาของบุนขิม(《魏書》：欽字仲若，譙郡人。父稷，建安中為騎將，有勇力。欽少以名將子，材武見稱。魏諷反，欽坐與諷辭語相連，及下獄，掠笞數百，當死，太祖以稷故赦之。) อรรถาธิบายจากเว่ย์ชู (โดยอองซิมและคณะ) ในสามก๊กจี่ เล่มที่ 28

บุนขิมดำรงตำแหน่งเป็นข้าหลวงมณฑลของมณฑลยังจิ๋วในรัชสมัยของโจฮองจักรพรรดิลำดับที่ 3 แห่งง่อก๊ก ในปี ค.ศ. 254 เมื่อสุมาสูผู้สำเร็จราชการแทนพระองค์ผู้กุมอำนาจราชสำนักวุยก๊กได้ปลดโจฮองจากตำแหน่งจักรพรรดิและตั้งโจมอขึ้นเป็นจักรพรรดิแทน บุนขิมรู้สึกไม่พอใจอย่างยิ่งเพราะตนภักดีต่อจักรพรรดิวุยก๊กไม่ใช่ตระกูลสุมา ในปีถัดมา บุนขิวและบู๊ขิวเขียมขุนพลวุยก๊กอีกคนเริ่มก่อกบฏในฉิวฉุน (壽春 โช่วชุน; อยู่บริเวณอำเภอโช่ว มณฑลอานฮุยในปัจจุบัน) เพื่อต่อต้านสุมาสู แต่สุมาสูดำเนินการปราบปรามกบฏลงได้ในเวลาไม่กี่เดือน บู๊ขิวเขียมถูกสังหาร ส่วนบุนขิมและครอบครัวหนีไปสวามิภักดิฺ์กับง่อก๊กที่เป็นรัฐอริของวุยก๊ก

ในปี ค.ศ. 257 จูกัดเอี๋ยนขุนพลวุยก๊กอีกคนเริ่มก่อกบฏในฉิวฉุนต่อต้านผู้สำเร็จราชการแทนพระองค์สุมาเจียว (น้องชายและผู้สืบทอดอำนาจของสุมาสู) บุนขิมและกองกำลังง่อก๊กบางส่วนยกมาที่ฉิวฉุนเพื่อสนับสนุนจูกัดเอี๋ยน สุมาเจียวนำทัพวุยก๊กเข้าล้อมฉิวฉุน และการล้อมก็ยืดเยื้อไปจนถึงต้นปี ค.ศ. 258 ในขณะที่สถานการณ์เลวร้ายขึ้น ความสัมพันธ์ระหว่างบุนขิมและจูกัดเอี๋ยนก็ยิ่งย่ำแย่อีกทั้งทั้งคู่ก็ไม่วางใจกันและกันมาแต่ก่อน ในที่สุดจูกัดเอี๋ยนก็สั่งประหารชีวิตบุนขิม บุนเอ๋งและบุนเฮาบุตรชายของบุนขิมจึงหนีออกจากฉิวฉุนและสวามิภักดิ์ต่อสุมาเจียว
# จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดสงขลา พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสงขลา, อำเภอสิงหนคร, อำเภอระโนด, อำเภอกระแสสินธุ์, อำเภอสทิงพระ และอำเภอจะนะ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหาดใหญ่, อำเภอนาหม่อม, อำเภอบางกล่ำ, อำเภอรัตภูมิ, อำเภอควนเนียง และกิ่งอำเภอคลองหอยโข่ง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสะเดา, อำเภอนาทวี, อำเภอเทพา และอำเภอสะบ้าย้อย
# คุณครูโรงเรียนปีศาจ รายงานตัวแล้วครับ!
คุณครูโรงเรียนปีศาจ รายงานตัวแล้วครับ! เป็นซีรีส์มังงะญี่ปุ่นที่เขียนและวาดภาพโดย ไม ทานากะ เริ่มตีพิมพ์ในนิตยสาร Monthly G Fantasy ของสำนักพิมพ์สแควร์เอนิกซ์ ตั้งแต่เดือนพฤศจิกายน พ.ศ. 2557 ซีรีส์อนิเมะออกอากาศตั้งแต่เดือนตุลาคม พ.ศ. 2567 ถึงมีนาคม พ.ศ. 2568

ตัวละคร

สื่อต่างๆ
มังงะ
เขียนและวาดภาพโดย ไม ทานากะ เริ่มตีพิมพ์ในนิตยสาร Monthly G Fantasy ของ สำนักพิมพ์สแควร์เอนิกซ์ ตั้งแต่วันที่ 18 พฤศจิกายน พ.ศ. 2557 บทต่างๆ ได้รับการรวบรวมเป็นเล่ม (ทังโกบง) จำนวน 16 เล่ม ณ เดือนธันวาคม พ.ศ. 2567

ในระหว่างการเสวนาของพวกเขาที่ Sakura-Con พ.ศ. 2560 Yen Press ได้ประกาศว่าพวกเขาอนุญาตให้มังงะเรื่องนี้ตีพิมพ์เป็นภาษาอังกฤษ

เล่ม

อนิเมะ
มีการประกาศดัดแปลงเป็นซีรีส์อนิเมะเมื่อวันที่ 15 ธันวาคม พ.ศ. 2566 และมีกำหนดฉายในปี พ.ศ. 2567
# โทไฮ
โทไฮ เป็นมังงะญี่ปุ่นที่เขียนและวาดภาพประกอบโดย ได้รับการตีพิมพ์ในนิตยสารมังงะYoung Championของ อากิตะ (สำนักพิมพ์)  ตั้งแต่เดือนมิถุนายน พ.ศ. 2549 ถึงเมษายน พ.ศ. 2554 มังงะภาคต่อ Tōhai: Hitobashira-hen ได้รับการตีพิมพ์ใน Young Champion  ตั้งแต่เดือนพฤษภาคม พ.ศ. 2554 ถึงพฤษภาคม พ.ศ. 2560 ซีรีส์ภาคที่สามTōhai: Minagoroshi- henได้รับการตีพิมพ์ต่อเนื่องในนิตยสารYoung Championตั้งแต่เดือนกันยายน พ.ศ. 2560 ถึงมิถุนายน พ.ศ.2564 ซีรีส์ภาคที่สี่Tōhai: Cold Girlได้รับการต่อเนื่องในนิตยสารYoung Championตั้งแต่เดือนกันยายน พ.ศ. 2564
 
ภาพยนตร์คนแสดงที่ดัดแปลงจากมังงะเรื่องนี้ออกฉายในเดือนพฤษภาคม พ.ศ. 2556 และอนิเมะซีรีส์โทรทัศน์ดัดแปลงผลิตโดย East Fish Studio มีกำหนดออกอากาศในเดือนตุลาคม พ.ศ. 2568

ตัวละคร

สื่อต่างๆ
มังงะ
เขียนและวาดภาพประกอบโดย  ได้รับการตีพิมพ์ในนิตยสารYoung Championของ อากิตะ (สำนักพิมพ์)  ตั้งแต่วันที่ พ.ศ. 2549 ถึงวันที่ 12 เมษายน พ.ศ. 2554 โดยตอนต่าง ๆ ได้ถูกรวบรวมเป็น(ทังโกบง)จำนวน 12 เล่ม

มังงะภาคต่อชื่อTōhai: Hitobashira-henได้รับการตีพิมพ์ในนิตยสารเดียวกันตั้งแต่วันที่ 10 พฤษภาคม พ.ศ. 2554 ถึงวันที่ 23 พฤษภาคม พ.ศ. 2560 และรวบรวมเป็น 16 เล่ม

ภาคที่สามชื่อTōhai: Minagoroshi-henได้รับการตีพิมพ์ในนิตยสารเดียวกันตั้งแต่วันที่ 26 กันยายน พ.ศ. 2560 ถึงวันที่ 8 มิถุนายน พ.ศ. 2564 และรวบรวมเป็น 10 เล่ม

ภาคที่สี่ชื่อTōhai: Cold Girlเริ่มตีพิมพ์ในนิตยสารเดียวกันเมื่อวันที่ 28 กันยายน พ.ศ. 2564 รวบรวมเป็น 10 เล่ม ณ เดือนมกราคม พ.ศ. 2567

Tōhai

Tōhai: Hitobashira-hen

Tōhai: Minagoroshi-hen

Tōhai: Cold Girl

ภาพยนตร์ไลฟ์แอ็คชั่น
ภาพยนตร์คนแสดงที่ดัดแปลงจากเรื่องนี้ กำกับและเขียนบทโดย  ฉายรอบปฐมทัศน์ในโรงภาพยนตร์ญี่ปุ่นเมื่อวันที่ 18 พฤษภาคม พ.ศ. 2556 ภาพยนตร์นำแสดงโดย โกกิ มาเอดะ, ฮิเดคาสึ อิชิโนเสะ และ ยาสึคาเสะ โมโตมิยะ

อนิเมะ
การดัดแปลงเป็นอนิเมะซีรีส์โทรทัศน์ได้รับการประกาศเมื่อวันที่ พ.ศ. 2567 ซีรีส์นี้ผลิตโดย East Fish Studio และกำกับโดย จุน ฮาโตริ โดยมี มาริโกะ คุนิซาวะ ดูแลบทซีรีส์ ซายากะ อาเนซากิ ออกแบบตัวละคร และ ยูสึเกะ ชิราโตะ กับ ยูกิ คิชิดะ เป็นผู้แต่งดนตรีประกอบ ]มีกำหนดฉายในเดือนตุลาคม พ.ศ. 2567

ดูเพิ่มเติม
''Monkey Peakมังงะอีกเรื่องหนึ่งของผู้เขียนคนเดียวกัน
# แถบความถี่เอ (เนโท)
แถบความถี่เอของเนโท  เป็นชื่อที่ล้าสมัยสำหรับความถี่วิทยุตั้งแต่ 0 ถึง 250 เมกะเฮิรตซ์ (เทียบเท่ากับความยาวคลื่นตั้งแต่ 1.2 เมตรขึ้นไป) ในช่วงสงครามเย็น ตั้งแต่ปี พ.ศ. 2535 เป็นต้นมา การจัดสรรความถี่ การจัดสรรและการมอบหมายความถี่เป็นไปตามข้อตกลงความถี่พลเรือน/ทหารร่วมของเนโท อย่างไรก็ตาม เพื่อระบุข้อกำหนดคลื่นความถี่วิทยุทางการทหาร เช่น สำหรับการวางแผนการจัดการภาวะวิกฤติ การฝึกอบรม กิจกรรมสงครามอิเล็กทรอนิกส์ หรือการปฏิบัติการทางทหาร ระบบนี้ยังคงใช้งานอยู่

 การกำหนดสเปกตรัมวิทยุของเนโท 

 ตัวอย่างการใช้ความถี่ทางการทหารในแถบความถี่นี้
 การสื่อสารทางวิทยุความถี่สูงระยะไกล
 การสื่อสารทางวิทยุยูเอชเอฟทางยุทธวิธี
 การบริการการบินเคลื่อนที่
# แถบความถี่ VI
แถบความถี่ VI  คือช่วงความถี่วิทยุภายในส่วนความถี่สูงยิ่งยวด (SHF) ของสเปกตรัมแม่เหล็กไฟฟ้า

แหล่งข้อมูลหนึ่งระบุว่าย่านความถื่ VI มีช่วงตั้งแต่ 11.7 ถึง 12.5 จิกะเฮิรตซ์ ในขณะที่แหล่งข้อมูลก่อนหน้านี้อื่น ๆ ระบุช่วงเป็น 11.7 ถึง 12.7 จิกะเฮิรตซ์ แถบความถี่นี้ใช้สำหรับดาวเทียมแพร่สัญญาณโดยตรง (DBS) และดาราศาสตร์วิทยุสมัครเล่น
# ทอมัส เมย์น
ทอมัส เมย์น (25 ธันวาคม 1901 – 25 มกราคม 1995) นักเคมีอุตสาหกรรมชาวออสเตรเลีย เขายังเป็นนักวิจัยด้านอาหารและเป็นผู้คิดค้นไมโล เครื่องดื่มผงช็อกโกแลตมอลต์ ในปี 1934 เมย์นพัฒนาเครื่องดื่มไมโลและเปิดตัวครั้งแรกในงานซิดนีย์รอยัลอีสเตอร์โชว์ ไมโลเริ่มการผลิตที่โรงงานในสมิธทาวน์ รัฐนิวเซาท์เวลส์

ชื่อนี้ได้มาจากชื่อของมีโลแห่งโกรตอน นักกีฬาชื่อดังในยุคโบราณ จากความแข็งแกร่งระดับตำนานของเขา จนกระทั่งสิ้นลมหายใจในวัย 93 ปี ทอมัส เมย์น ผู้คิดค้นไมโล ยังคงดื่มไมโลร้อน ๆ 1 แก้ว เป็นกิจวัตรประจำวันทุกคืน
# แถบความถี่ II
แถบความถี่ II  คือช่วงความถี่วิทยุภายในความถี่สูงมาก (VHF) ส่วนหนึ่งของสเปกตรัมแม่เหล็กไฟฟ้าตั้งแต่ 87.5 ถึง 108.0 เมกะเฮิรตซ์ (MHz)

 วิทยุ 
แถบความถี่ II ใช้เป็นหลักทั่วโลกสำหรับการกระจายเสียงวิทยุเอฟเอ็ม

 การออกอากาศโทรทัศน์ 

 การใช้ในรัสเซียและอดีตสมาชิกของ OIRT 

ในอดีตสหภาพโซเวียตและประเทศอื่นๆ สมาชิกขององค์การวิทยุและโทรทัศน์ระหว่างประเทศ (OIRT) ความถี่ตั้งแต่ 76 เมกะเฮิรตซ์ ถึง 100 เมกะเฮิรตซ์ ถูกกำหนดไว้สำหรับการใช้งานโทรทัศน์ที่ออกอากาศ เมื่อพิจารณาแบนด์วิธของช่องสัญญาณ 8 เมกะเฮิรตซ์ ที่ใช้โดยระบบโทรทัศน์แอนะล็อกของรัสเซีย (ระบบดี) ช่องโทรทัศน์ต่อไปนี้จึงถูกกำหนดไว้:

 ช่อง ช่วงความถี่376-84 MHz484-92 MHz592-100 MHz

โทรทัศน์ที่ออกอากาศช่อง 1 และ 2 ถูกกำหนดให้กับแถบความถี่ I ส่วน ช่อง 6 ถึง 12 ถูกกำหนดให้กับแถบความถี่ III

เริ่มตั้งแต่ต้นคริสต์ทศวรรษ 1990 ความถี่ที่เคยจัดสรรให้กับโทรทัศน์ช่อง 4 และ 5 ได้ถูกจัดสรรใหม่สำหรับวิทยุเอฟเอ็ม ดังนั้นจึงสอดคล้องกับการจัดสรรคลื่นความถี่แบบตะวันตกสำหรับบริการวิทยุเอฟเอ็ม
# จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดสงขลา กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)ผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสงขลา, อำเภอรัตภูมิ, อำเภอสทิงพระ, อำเภอระโนด, อำเภอสิงหนคร, อำเภอควนเนียง และกิ่งอำเภอกระแสสินธุ์

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหาดใหญ่, กิ่งอำเภอนาหม่อม, กิ่งอำเภอบางกล่ำ และกิ่งอำเภอคลองหอยโข่ง

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสะเดา, อำเภอจะนะ, อำเภอนาทวี, อำเภอเทพา และอำเภอสะบ้าย้อย
# วันซิตี้เซ็นเตอร์
วันซิตี้เซ็นเตอร์  เป็นอาคารสำนักงานใจกลางกรุงเทพมหานคร ริม ถนนเพลินจิต ในพื้นที่แขวงลุมพินี เขตปทุมวัน โดยเป็นอาคารที่สูงเป็นอันดับห้าของไทย และเป็นอาคารสำนักงานที่สูงที่สุดในประเทศไทยด้วย เป็นโครงการภายใต้การร่วมทุนระหว่างไรมอน แลนด์ และมิตซูบิชิ เอสเตท โดยมีสกิดมอร์, โอวิงส์ และเมอร์ริล ประเทศไทย เป็นที่ปรึกษาโครงการ เปิดให้บริการเมื่อวันที่ 1 กรกฎาคม พ.ศ. 2566

 อาคารสำนักงานที่สูงที่สุดในกรุงเทพมหานคร 
วันซิตี้เซ็นเตอร์เป็นอาคารสำนักงานระดับ A+ ที่สูงที่สุดในกรุงเทพมหานคร โดยมีความสูงทั้งหมด 275.8 เมตร (905 ฟุต) มีพื้นที่ให้เช่ารวมทั้งหมด 61,000 ตารางเมตร ซึ่งประกอบด้วยพื้นที่สำนักงาน 57,000 ตารางเมตร และพื้นที่ค้าปลีก ภัตตาคารและร้านกาแฟอีก 4,000 ตารางเมตร โครงการประกอบด้วยอาคารสำนักงานสูง 61 ชั้น และร้านค้าปลีกที่เป็นส่วนฐานความสูง 3 ชั้น อาคารนี้เชื่อมต่อกับรถไฟฟ้าบีทีเอส สายสุขุมวิท ที่สถานีเพลินจิต ด้วยทางเดินลอยฟ้าที่ออกแบบเป็นสวนสาธารณะและพื้นที่สีเขียว เพื่อให้ตัวอาคารมีความสูงและพื้นที่ในอาคารได้มากที่สุดตามกฎหมายที่เกี่ยวข้อง

วันซิตี้เซ็นเตอร์มีห้องโถงพักคอยบนดาดฟ้าที่ชั้น 37 เพื่อความสะดวกในการเดินทางไปยังชั้นที่สูงขึ้น ชั้นบนมีบาร์และภัตตาคารบนดาดฟ้าที่สามารถรับชมทัศนียภาพของกรุงเทพมหานครในแบบมุมกว้างได้ ในชั้นฐาน จะมีลานและร้านค้าปลีกครอบคลุมพื้นที่ครึ่งหนึ่งของทั้งชั้น โดยมีร้านอาหารญี่ปุ่นและศูนย์อาหารท้องถิ่นที่มีชื่อเสียง นอกจากนี้ ภายในอาคารยังมีพื้นที่ทำงานร่วม (Co-working space) และห้องประชุมให้เช่าในพื้นที่ส่วนกลางอีกด้วย นอกจากนี้ อาคารแห่งนี้มีสิ่งอำนวยความสะดวกที่ทันสมัย เช่น ระบบจอดรถโดยไม่ต้องใช้ตั๋ว โปรแกรมประยุกต์พิเศษสำหรับคนงานก่อสร้าง และเทคโนโลยีการจดจำใบหน้า ตามความต้องการของผู้เช่าพื้นที่สำนักงานในช่วงหลังการระบาดทั่วของโควิด-19 และมีพื้นที่จอดรถรวมทั้งหมด 837 คัน แบ่งเป็นที่จอดรถอัตโนมัติ 400 คัน ที่ชั้น 5-10 และที่จอดรถธรรมดาอีก 437 คัน ที่ชั้น B1-B4 พร้อมจุดชาร์จรถพลังงานไฟฟ้าที่ชั้น B1

อาคารแห่งนี้เป็นไปตามมาตรฐานสากล โดยได้รับมาตรฐานสำนักงานระดับพรีเมียม A+ และได้รับการรับรองฟิตเวล (Fitwel) ระดับ 2 ดาว และ ลีด
# ทีมพลีชีพมหาวายร้าย อิเซไค
ทีมพลีชีพมหาวายร้าย อิเซไค  เป็นซีรีส์โทรทัศน์อนิเมะที่ดัดแปลงมาจากซุยไซด์สควอด ของดีซีคอมิกส์ ผลิตโดยวิต สตูดิโอ ประกาศสร้างและจำหน่ายโดยวอร์เนอร์บราเธอร์ประเทศญี่ปุ่นและกำกับโดย เอริ โอซาดะ บทภาพยนตร์โดย ทัปเป นางาซึกิและเออิจิ อูเมฮาระ ออกแบบตัวละครโดย นาโอโตะ โฮโซดะ จากการออกแบบลายเส้นตัวละครโดยอากิระ อามาโนะและแต่งดนตรีโดย เคนอิจิโร่ ซูเอฮิโระ ซีรีส์นี้มีกำหนดฉายรอบปฐมทัศน์ในประเทศสหรัฐอเมริกาโดยมีทั้งหมดสามตอนในวันที่ 27 มิถุนายน พ.ศ. 2567 บน Max และ Hulu ในประเทศญี่ปุ่นออกฉายวันที่ 6 กรกฎาคม พ.ศ. 2567 บน โตเกียวเอ็มเอ็กซ์และ BS11เพลงเปิดคือ "Another World" ขับร้องโดย โทโมยาสึ โฮเตะ  ในขณะที่เพลงปิดคือ "Go-Getters"  ขับร้องโดย โมริ คาริโอเป

 เรื่องย่อ 
ในเมืองก็อตแธม อแมนดา หัวหน้าหน่วย A.R.G.U.S. ได้รวมพวกกลุ่มอาชญากร อย่าง พวก ฮาร์ลีย์ ควินน์ และคนอื่น ๆ ส่งพวกนั้นไปในโลกดาบและเวทมนตร์เพื่อทำภารกิจ

 ตัวละคร 
 ด็อกเตอร์ ฮาร์ลีน ควินเซล / ฮาร์ลีย์ ควินน์
 โจ๊กเกอร์
 ฟลอยด์ ลอว์ตัน / เดดช็อต
 คริสโตเฟอร์ สมิธ / พีซเมคเกอร์
 บาซิล คาร์โล / เคลย์เฟซ
 นานาอุเอะ / คิงชาร์ค
 ริค แฟล็ก
 อแมนดา วอลเลอร์
 ทัตสึ ยามาชิโระ / คาตานะ
 ฟิโอเน่
 อัลโดร่า
 เซซิล
 แร็ตแคชเชอร์
 ธิงเกอร์
 เอนแชนเทรส
 คิลเลอร์ คร็อก

 ผู้ให้เสียงพากย์ 
 ตัวละคร อังกฤษ ญี่ปุ่น ไทย ด็อกเตอร์ ฮาร์ลีน ควินเซล / ฮาร์ลีย์ ควินน์ อันนะ นางาเซะ โจ๊กเกอร์ ยูอิจิโร อูเมฮาระ ฟลอยด์ ลอว์ตัน / เดดช็อต เรโกะ ยามากุจิ คริสโตเฟอร์ สมิธ / พีซเมคเกอร์ ทาเกฮิโตะ โคยาซุ บาซิล คาร์โล / เคลย์เฟซ จุง ฟูกูยามะ นานาอุเอะ / คิงชาร์ค ซูบารุ คิมูระ ริค แฟล็ก ทากุ ยาชิโระ อแมนดา วอลเลอร์ คุจิระ ทัตสึ ยามาชิโระ / คาตานะ ชิกะ อันไซ ฟิโอเน่ เรนะ อูเอดะ อัลโดร่า มามิโกะ โนโตะ เซซิล จุน ฟุกุชิมะ แร็ตแคชเชอร์ โยจิ อูเอดะ ธิงเกอร์ โฮจู โอตสึกะ เอนแชนเทรส ชิซูกะ อิโต คิลเลอร์ คร็อก ทาโร่ คิอุจิ
# แซร์ฌียู กงไซเซา
แซร์ฌียู เปาลู มาร์ซึไนรู ดา กงไซเซา (เกิดวันที่ 15 พฤศจิกายน ค.ศ. 1974) เป็นผู้จัดการทีมฟุตบอลและอดีตนักฟุตบอลอาชีพชาวโปรตุเกส ปัจจุบันเป็นผู้จัดการทีมเอซี มิลาน สโมสรในเซเรียอา

ตลอดอาชีพนักฟุตบอล กงไซเซาลงเล่นกับสโมสร 10 สโมสร ใน 5 ประเทศ หลังจากที่ได้รับการยอมรับในระดับนานาชาติกับโปร์ตู เขาก็ย้ายไปยังอิตาลี ที่นั่นเขาลงเล่นกับสโมสร 3 สโมสร โดยได้รางวัลชนะเลิศทั้งในระดับประเทศและระดับทวีปกับลัตซีโย เขาลงเล่นในปรีไมราลีกาทั้งหมด 97 นัด และทำประตูได้ 13 ประตูตลอด 4 ฤดูกาล ส่วนในเซเรียอา เขาลงเล่นทั้งหมด 136 นัด และทำประตูได้ 13 ประตูเช่นกัน นอกจากนี้กงไซเซายังลงเล่นกับทีมชาติโปรตุเกส 56 นัด โดยเป็นตัวแทนของประเทศในการแข่งขันฟุตบอลชิงแชมป์แห่งชาติยุโรป 2000 และฟุตบอลโลก 2002

หลังจากที่ยุติการเป็นนักฟุตบอลอาชีพ กงไซเซาผันตัวมาเป็นผู้จัดการทีมใน ค.ศ. 2012 โดยคุมทีม 5 ทีมในลีกชั้นนำของโปรตุเกส รวมถึงคุมทีมน็องต์ในลีกเอิง เขาสร้างสถิติเป็นผู้จัดการทีมที่คุมทีมโปร์ตูนานที่สุด (ติดต่อกัน) 7 ฤดูกาล โดยสามารถคว้ารางวัลชนะเลิศได้ถึง 11 รายการ ซึ่งรวมถึงแชมป์ลีก 3 สมัย และดับเบิลแชมป์ในฤดูกาล 2019–20 และ 2021–22
# ฟรังซิชกู กงไซเซา
ฟรังซิชกู ฟือร์นังดึช ดา กงไซเซา (เกิดวันที่ 14 ธันวาคม ค.ศ. 2002) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกให้แก่สโมสรฟุตบอลโปร์ตูในปรีไมราลีกา และฟุตบอลทีมชาติโปรตุเกส เขาเป็นลูกชายคนที่ 4 ของแซร์ฌียู กงไซเซา อดีตนักฟุตบอลทีมชาติโปรตุเกสและอดีตผู้จัดการทีมโปร์ตู แซร์ฌียูและรูดรีกู พี่ชายของเขา ก็เป็นนักฟุตบอลอาชีพเช่นกัน

กงไซเซาพัฒนาฝีเท้ามาจากระบบเยาวชนของโปร์ตู ก่อนจะเลื่อนขึ้นสู่ทีมชุดใหญ่ใน ค.ศ. 2021 และสามารถคว้าถ้วยรางวัลในประเทศได้ทั้งปรีไมราลีกาและตาซาดึปูร์ตูกัลใน ค.ศ. 2022 ต่อมาในเดือนกรกฎาคม ค.ศ. 2022 เขาย้ายไปเล่นกับอายักซ์ในเอเรอดีวีซี แต่ก็กลับมาที่โปร์ตูอีกครั้งในเดือนกันยายน ค.ศ. 2023 ด้วยสัญญายืมตัว 1 ปี ก่อนจะเซ็นสัญญาถาวรเมื่อสิ้นสุดฤดูกาล 

กงไซเซาเป็นอดีตผู้เล่นทีมชาติโปรตุเกสชุดเยาวชน โดยผ่านการลงเล่นเป็นตัวแทนประเทศมาหลายรุ่นอายุ และเป็นส่วนหนึ่งของทีมชาติรุ่นอายุไม่เกิน 21 ปี ที่ได้อันดับรองชนะเลิศการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 จากนั้นได้เปิดตัวลงสนามกับทีมชาติชุดใหญ่ใน ค.ศ. 2024
# วิลลาโนเบล
วิลลาโนเบล  เป็นวิลลาเก่าแก่ในเมืองซันเรโม ประเทศอิตาลี

 ประวัติ 
วิลลาแห่งนี้สร้างขึ้นในปี 1871 ออกแบบโดยสถาปนิกชื่อ ฟิลิปโป กราสซี ซึ่งถูกว่าจ้างโดยปิเอโตร วาเคอรี เภสัชกรจากเมืองรีโวลี วาเคอรี ได้ขายวิลลาแห่งนี้ให้กับ ลาซซาโร ปาโตรเน ในวันที่ 28 กรกฎาคม 1874 ต่อมา ทายาทของปาโตรเนได้ขายวิลลาให้กับอัลเฟรด โนเบล นักวิทยาศาสตร์ชาวสวีเดนในปี 1891

ในปี 1892 อัลเฟรด โนเบล ได้ว่าจ้างสถาปนิกชื่อปิโอ โซลี ทำการปรับปรุงวิลลาของเขาใหม่ทั้งหมด มีการเปลี่ยนพื้นใหม่และเพิ่มหลังคาแมนซาร์ด อัลเฟรด โนเบล อาศัยอยู่ที่วิลลาแห่งนี้ในช่วงสุดท้ายของชีวิต และเสียชีวิตที่นั่นในวันที่ 10 ธันวาคม 1896

 คำอธิบาย 
วิลลาแห่งนี้เดิมมีสถาปัตยกรรมแบบนีโอ-มัวร์ ต่อมามีการปรับปรุงใหม่ เน้นย้ำถึงความหรูหราของตัวอาคาร

 การเสด็จประพาสยุโรปครั้งที่ 2 พ.ศ. 2450 
ในการเสด็จประพาสยุโรปครั้งที่ 2 ของพระบาทสมเด็จพระจุลจอมเกล้าเจ้าอยู่หัวเมื่อปี 2450 พระองค์ได้เสด็จมาประทับที่วิลลาแห่งนี้เพื่อตรวจพระอาการ ก่อนเสด็จไปยังเมืองบาเดิน-บาเดินและบาทฮ็อมบวร์คประเทศเยอรมนีเพื่อรักษาพระวรกายแบบธาราบำบัด
# ตำบลแจฆีเนโชมอลี
แจฆีเนโชมาอลี  เป็นตำบลในอำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน โดยมีนครบอลอแชฮร์เป็นเมืองหลัก

ประชากร
จากสำมะโนแห่งชาติ ค.ศ. 2006 ตำบลนี้มีประชากร 7,171 คนใน 1,482 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 10,069 คนใน 2,443 ครัวเรือน และสำมะโนล่าสุดใน ค.ศ. 2016 มีประชากร 9,382 คนใน 2,611 ครัวเรือน หมู่บ้านที่มีประชากรมากที่สุดในบรรดา 11 หมู่บ้านคือแกลเอที่มีประชากร 1,373 คน
# ตำบลแจฆีเนโจนูบี
แจฆีเนโจนูบี  เป็นตำบลในอำเภอแจฆีน เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านพอลูร์เป็นเมืองหลัก

ประชากร
จากสำมะโนแห่งชาติ ค.ศ. 2006 ตำบลนี้มีประชากร 4,083 คนใน 847 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 5,249 คนใน 1,351 ครัวเรือน และสำมะโนล่าสุดใน ค.ศ. 2016 มีประชากร 5,086 คนใน 1,399 ครัวเรือน หมู่บ้านที่มีประชากรมากที่สุดในบรรดา 11 หมู่บ้านคือพอลูร์ที่มีประชากร 1,370 คน
# วิทยุสื่อสารใส่ซิม
วิทยุแบบกดเพื่อพูดผ่านเซลลูลาร์ (Lakisha Davis.) หรือที่คนไทยรู้จักกันในชื่อของ วิทยุสื่อสารใส่ซิม หรือ วิทยุพีโอซี เป็นอุปกรณ์สื่อสารโต้ตอบแบบทันทีที่ทำงานบนเครือข่ายเซลลูลาร์Li Hongliang, Li Lifu, Wang Yu.   เป็นอุปกรณ์วิทยุที่รวมเอาเทคโนโลยีกดเพื่อพูดไว้ในเครื่องโทรศัพท์วิทยุเซลลูลาร์Ray Horak.  ช่วยให้ผู้ใช้สามารถสื่อสารกับเครื่องรับตั้งแต่หนึ่งเครื่องขึ้นไปได้ทันทีMooi Choo Chuah, Qinqing Zhang. ในโหมดฮาล์ฟดูเพล็กซ์Pierre Lescuyer, Thierry Lucidarme. 

แม้ว่าวิทยุสื่อสารใส่ซิมจะเป็นอุปกรณ์คล้ายเครื่องส่งรับวิทยุGerardo Gomez, Rafael Sanchez.  แต่ก็มีความแตกต่างกันอย่างมาก เมื่อเปรียบเทียบกับแบบหลัง แบบแรกมีช่วงช่องสัญญาณที่กว้างกว่า ครอบคลุมพื้นที่กว้างกว่า และไม่จำเป็นต้องมีใบอนุญาตในการส่งสัญญาณ นอกจากนี้ วิทยุสื่อสารใส่ซิมยังรองรับฟังก์ชันขั้นสูง เช่น การโทรศัพท์ภาพ บริการข้อความสื่อประสม การติดตามตำแหน่งจีพีเอส และการแจ้งเตือนเหตุฉุกเฉิน 

วิทยุสื่อสารใส่ซิมถูกนำมาใช้กันอย่างแพร่หลายในอุตสาหกรรมความปลอดภัยส่วนบุคคล โลจิสติกส์ การต้อนรับ และการช่วยเหลือ ผู้ผลิตตัวแทนของอุปกรณ์ดังกล่าว เช่น ไฮเทรา ทูแอร์ อินริโก และสเปนเดอร์

 ประวัติ 
แนวคิดของวิทยุสื่อสารใส่ซิม ได้รับการเสนอโดยบริษัทไอเทราโทรคมนาคมของสหรัฐเมื่อปี พ.ศ. 2530Ty Estes.  โดยการใช้วิทยุสื่อสารใส่ซิมในเชิงพาณิชย์ครั้งแรกก็เริ่มต้นโดยบริษัทนี้ในปี พ.ศ. 2545 เช่นกันThomas Plevyak, Veli Sahin. 

ในปี พ.ศ. 2547 องค์กรพันธมิตรโทรศัพท์เคลื่อนที่แบบเปิด  ได้เสนอให้มีการกำหนดมาตรฐานวิทยุแบบกดเพื่อพูดผ่านเซลลูลาร์ โดยอ้างอิงจากเครือข่ายข้อมูลเซลลูลาร์จากโทรศัพท์เคลื่อนที่ และได้ประกาศมาตรฐานในเดือนมิถุนายน พ.ศ. 2548 เป็นมาตรฐานที่ได้รับอนุมัติให้เรียกว่า "พีโอซี 1.0"

หลังจากการเริ่มใช้งานเครือข่ายแบบ 4 จี แอลทีอี ในเชิงพาณิชย์ ทำให้การพัฒนาวิทยุสื่อสารแบบใส่ซิมพัฒนาก้าวหน้าอย่างรวดเร็ว และกลายเป็นอีกตัวเลือกหลักสำหรับหน่วยงานและองค์กรในการใช้งานวิทยุสื่อสาร โดยมีการพัฒนาให้รองรับคุณสมบัติขั้นสูงของวิทยุเคลื่อนที่ส่วนตัว (PMR) การส่งข้อความอักษร การโทรแบบส่วนตัวหรือกลุ่ม การติดตามตำแหน่งผ่านจีพีเอส การแจ้งเหตุฉุกเฉิน ผสานการใช้งงานต่าง ๆ เข้ากับเครือข่ายเซลลูลาร์แบบ 3 จี/แอลทีอี/5 จี

 การทำงาน 
วิทยุสื่อสารใส่ซิมจะเชื่อมต่อกับเครือข่ายพื้นฐานเซลลูลาร์ของผู้ให้บริการโทรศัพท์เคลื่อนที่ ผ่านการใส่ซิมการ์ดในรูปแบบเดียวกันกับโทรศัพท์เคลื่อนที่ ซึ่งเครื่อข่ายของการสื่อสารจะตั้งอยู่ในคลาวที่ตั้งอยู่บนเซิร์ฟเวอร์ส่วนตัวของผู้ให้บริการวิทยุสื่อสารใส่ซิมนั้น ๆ และดำเนินการสื่อสารระหว่างกันผ่านแพลตฟอร์มของวิทยุสื่อสารใส่ซิมผ่านเกตเวย์

ข้อดีของการใช้งานวิทยุสื่อสารใส่ซิมคือมีความน่าเชื่อถือสูง การสื่อสารไม่ติดขัด โดยไม่ต้องลงทุนระบบโครงสร้างพื้นฐานด้วยตนเอง รวมไปถึงแพลตฟอร์มของแต่ละวิทยุสื่อสารใส่ซิมสามารถเข้าถึงได้ง่าย (ปกติจะเป็นระบบปฏิบัติการแอนดรอยด์) รวมถึงบางระบบสามารถรองรับการเชื่อมต่อแบบแลนไร้สาย (WLAN) ซึ่งสามารถอุดช่องว่างของการสื่อสารหากในพื้นที่นั้นไม่มีระบบเครือข่ายโทรศัพท์เคลื่อนที่
# จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดปัตตานี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองปัตตานี, อำเภอยะหริ่ง, อำเภอปานาเระ, อำเภอสายบุรี, อำเภอไม้แก่น และอำเภอกะพ้อ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองจิก, อำเภอโคกโพธิ์, อำเภอยะรัง, อำเภอมายอ, อำเภอทุ่งยางแดง และกิ่งอำเภอแม่ลาน
# ศูนย์เสนาธิการทหารรัสเซีย
ศูนย์เสนาธิการทหารสหพันธรัฐรัสเซีย  เป็นส่วนบังคับบัญชาสูงสุดของกองทัพรัสเซีย มีหน้าที่กำกับดูแลการควบคุมบังคับบัญชาปฏิบัติการทหารภายใต้คำสั่งของรัฐมนตรีว่าการกระทรวงกลาโหม 

ศูนย์เสนาธิการทหารมีที่ตั้งอยู่ในมอสโก ผู้บัญชาการศูนย์เสนาธิการทหารซึ่งเป็นตำแหน่งอาวุโสสูงสุดของกองทัพรัสเซีย คือพลเอกอาวุโสวาเลรี เกราซีมอฟ (ดำรงตำแหน่งตั้งแต่ปี 2012) รองผู้บัญชาการศูนย์เสนาธิการทหาร คือพลเอกนีโคไล บอคดานอฟสกี (ดำรงตำแหน่งตั้งแต่ปี 2014)

หน่วยงานใต้การกำกับ
หน่วยงานบางส่วนใต้การกำกับ
 กรมการสื่อสารทหารRF MOD website www.mil.ru
 กรมยุทธการทหาร
 กรมข่าวทหาร
 กรมการสรรพกำลัง
 กรมการวิจัยทะเลลึก
 กองการฝึกยุทธการ
 กองบริการกำลังพลและความปลอดภัยทหาร
 กองบัญชาการกองทัพบก
 กองบัญชาการกองทัพเรือ
 กองบัญชาการกองทัพอากาศ
 กองบัญชาการป้องกันภัยอวกาศ–กองทัพอวกาศ
 กองบัญชาการกองทัพจรวจทางยุทธศาสตร์
 หน่วยบัญชาการกำลังยุทธการพิเศษ
 หน่วยบัญชาการเตือนภัยล่วงหน้าทางอากาศ
 ศูนย์การคำนวณหลัก
 ศูนย์บริหารจัดการป้องกันชาติ
 ส่วนงานอุตุนิยมวิทยา